**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/47, 27.03.2018թ.

**Բողոք բերող անձ՝** քաղաքացի Վահե Երիջանյան

**Պատվիրատու՝** ԵՊՀ հիմնադրամ

**Գնման ընթացակարգի ծածկագիրը և առարկան՝** «ԵՊՀ-ԳՀԱՊՁԲ-18/24» ծածկագրով ծածկագրով գնանշման հարցում / սննդամթերքի ձեռքբերում

**Բողոքի պահանջը`**

Պարտավորեցնել ԵՊՀ հիմնադրամի կողմից սննդամթերքի ձեռքբերում նպատակով հայտարարված «ԵՊՀ-ԳՀԱՊՁԲ-18/24» ծածկագրով գնման ընթացակարգի գնահատող հանձնաժողովին դադարեցնել նույն հանձնաժողովի 14.03.2018թ. ժամը 10:00-ին կայացած նիստի թիվ 2 արձանագրոթւյամբ, 20.03.2018թ. ժամը 11:00-ին կայացած նիստի թիվ 3 արձանագրոթյամբ կայացված բոլոր որոշումները և պարտավորեցնել նորից գնահատել մասնակիցների հայտերը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: